: : duduk. Soalan saya soalan nombor 3. Terima kasih Tuan Speaker, minta izin
PERTANYAAN-PERTANYAAN MULUT DARIPADA Y.B. TUAN HAJI SAARI BIN SUNGIB (N18 HULU KELANG)
TAJUK : COVID-19
3. Bertanya kepada Y.A.B. Dato' Menteri Besar:-
Berapakah jumlah dalam RM yang telah disalurkan oleh Kerajaan Selangor sepanjang tempoh menghadapi penularan COVID-19. Nyatakan pecahan atau tujuan kegunaan dana yang disalurkan.
Y.A.B. DATO’ MENTERI BESAR: Bissmillahhirrahmannirrahim, terima kasih Tuan Speaker. Soalan ini saya akan jawab bersekali dengan soalan mulut No. 73 (a) dan (c) berkenaan dengan Covid-19 juga daripada Hulu Kelang. Soalan No. 228 – Perbelanjaan Semasa Perintah Kawalan Pergerakan (Mac – Jun) oleh Bukit Lanjan, Soalan No. 285 – Bantuan Covid-19 daripada Sungai Burong dan soalan No. 293 (a) dan (b) – Bantuan Rakyat daripada Sungai Air Tawar.
a) Kerajaan Negeri telah menyediakan bantuan kepada penduduk-penduduk di seluruh Negeri Selangor di bawah Pakej Rangsangan Selangor Prihatin. Di bawah Pakej ini, terdapat sebanyak 42 inisiatif telah diperkenalkan yang melibatkan impak kewangan berjumlah RM 413,933.00 Juta.
Perincian bagi inisiatif berserta jumlah peruntukan adalah seperti berikut. Insentif RM200 kepada petugas hospital yang melibatkan perbelanjaan RM 1.18 Juta dan penerimanya adalah sebanyak 5,931. Bantuan makanan kepada petugas hospital di Negeri Selangor yang menelan belanja RM 192,000.00 dengan 2,161 menerima bantuan dan sokongan. Penangguhan bayaran sewaan selama 3 bulan di bawah Skim Smart Sewa dengan impak kewangan RM 600,000.00 kepada 2,733 orang. Peningkatan had nilai daripada RM 20 Ribu kepada RM 30 Ribu bagi aktiviti-aktiviti Mesra Rakyat bagi pembelian keperluan asas melibatkan impak RM 1.68 Juta kepada 33 Ribu penduduk-penduduk Negeri Selangor. Pemberian insentif sebanyak RM 500 One Off kepada penjaja-penjaja yang melibatkan perbelanjaan RM 11,442,000.00 kepada 22,884 orang. Pengecualian sewa 1 bulan di premis PBT kepada penjaja-penjaja berlesen yang melibatkan perbelanjaan RM 2.78 Juta kepada 12,516 orang. Penangguhan bayaran balik selama 3 bulan bagi usahawan Skim HIJRAH yang melibatkan peruntukan sebanyak RM 70 Juta kepada 39,818 orang. Bantuan sara diri sebanyak RM 200 kepada pelajar Selangor di IPTA di Sabah dan Sarawak atau pun di Borneo yang melibatkan peruntukan RM 141,400.00 kepada 986 orang. Bantuan makanan kepada pelajar-pelajar UNISEL, KUIS dan INPENS yang melibatkan RM 37,200.00 dan melibatkan 270 orang. Dan ke-10, program mudah cara urus diri Mahasiswa sempena Perintah Berkurung oleh Pihak Berkuasa Mesir yang melibatkan RM 49,800.00 kepada 1,365 orang. Itu untuk fasa pertama dan ia melibatkan 122,264 orang mendapat manfaat.
Untuk insentif kedua, Penjagaan Anak-anak Frontliner dengan perbelanjaan lebih kurang RM 63,300.00. Bantuan makanan kepada petugas barisan hadapan sekali lagi kepada RM 326,080.00. Bantuan makanan kepada petugas media sebanyak RM 93,472.00. Keperluan Task Force COVID Selangor sebanyak RM 50,000.00. Bantuan Smart Selangor daripada KLIA ke hotel atau pun Bas Smart Selangor yang bergerak dari KLIA ke hotel-hotel kuarantin sebanyak RM 2.038 Juta. Membekalkan topeng muka, hand sanitiser dan sarung tangan RM 2.6 Juta. Operasi stesen kuarantin penempatan Person Under Survelliance di ILIM dan ILKAP sebanyak RM 927,919.03. Penambahan atau pun menaik taraf Program Skim Peduli Sihat RM 42,500,000.00. Saringan/ mass-test di kawasan hot spot wabak Covid-19 sebanyak RM 3.66 Juta. Bantuan kepada warga Selangor yang dijangkiti wabak Covid-19 RM 162 Ribu setakat ini. Program kesihatan mental RM 151,900.00. Pengecualian Denda Lewat Untuk Pembayaran Cukai Taksiran RM 12.8 Juta. Peningkatan had berbelanja bagi program/ aktiviti mesra rakyat RM 3.3 Juta. Pemberian kepada Ahli-ahli Majlis dan sebanyak RM 10k atau pun RM 5k RM 2.44 Juta. Perluasan Skop bagi peruntukan MPKK dan KKI adalah sebanyak RM 2.4 Juta. Bantuan kewangan RM 400 kepada penerima program Blueprint kumpulan F&B yang terjejas RM 430,000.00. Bantuan makanan asas kepada Agropreneur (Pendapatan bersih RM 1,500 ke bawah) RM500,000.00. Dan bantuan kepada petani, penternak, nelayan dan IAT RM 1.5 Juta. Sustainability of food supply atau yang dipanggil Selangor
Agro Market (SAM) melibatkan RM 1 Juta revolving fund. Membangunkan platform e- learning RM 246,000.00. Penangguhan bayaran balik pinjaman pelajaran Tabung Kumpulan Wang Biasiswa Negeri Selangor RM 6 Juta. Bantuan makanan untuk mahasiswa UNISEL dan KUIS RM 73,000.00 dan tempoh bayaran premium dilanjutkan selama 1 bulan bagi pemegang notis 5A dan 7G yang tamat pada tempoh pelaksanaan PKP melibatkan peruntukan RM 87.8 Juta. Tabung Khas Bantuan Covid-19 RM 2.1 Juta. Inisiatif Selangor Pay belum lagi dibelanjakan. Manakala keseluruhan lagi kita turut memberikan beberapa program seperti pemberian sumbangan kepada masyarakat Orang Asli sebanyak RM 288,000.00. Bantuan susu bayi dan lampin pakai buang melalui Pusat Wanita Berdaya sebanyak RM 336,000.00. Keseluruhannya, melalui peruntukan yang kita telah sediakan RM 413 Juta kita telah berbelanja lebih kurang RM 262 Juta dan ia melibatkan 3.5 juta rakyat Negeri Selangor atau pun 54% daripada keseluruhan populasi rakyat di Negeri Selangor, terima kasih.